Die boer word vermoor terwyl hy gereed maak om kerk toe te gaan. ’n Vrou se handsak word deur ’n bedelaar gegryp toe sy dit oopmaak om vir hom ’n geldstuk te soek. Getroue kerkmense se huis brand af met al hul besittings wat boeke, foto’s en erfstukke insluit. Hulle het niemand enige kwaad aangedoen nie, maar hulle word seergemaak.
Nog ’n boer het op sy knieë gegaan en geld geleen om vanjaar te ploeg en te saai. Toe die mielies heuphoogte staan, bars daar ’n haelstorm los en hy is nie verseker nie. Waarom kry goeie mense swaar – mense wat op God vertrou?
Dis die vrae wat Habakuk ongeveer 600 jaar voor Jesus se geboorte al gevra het. Dit lyk vir Habakuk of die goddeloses aan die wenkant is en God se volk aan die verloorkant. Eindelik besef hy dat hy juis onder sulke omstan­dighede sy oog op die Here moet hou en sing hy die treffende loflied wat ons almal so goed ken. Al gaan dit ook hóé sleg, weet hy dat die Here God in be­heer is en eendag nog tot sy redding sal kom.
Dit voel vir my of Sy hand van genade my omvou met hierdie gedagte wat ek juis vir hierdie dag, 15 Augustus, nodig het.
Sal beslis so maak Louis, ek bid vir jou en vir Leon Pit. Die aanslae van die vyand is vel, maar ons moet net ons oë op die Here hou, want hy (satan) wil ons fokus steel.
Ek ( Ons ) sit ook in die sloot en sukkel om op te kom al wat my staande hou is God se oneindige genade. Bly op jul knie en glo daar sal uitkoms wees op Sy eie tyd sal Hy voorsien.
Al gaan ek in dood skaduwee, ek sal geen onheil vrees nie en ek sal altyd by die Here bly. Hy is die gewer van alles. Prys Sy Naam.
Vandag wil Ek Vir almal wat deur moeilike tye gaan, die son se strale in n fles opvang, die reenboog in hul voorhuis hang, op die stoep n swaeltjie Nessie bou, en by die agterdeur n mandjie laat vol onthou